11/08/2015 | Administración LocalMunicipal
Rianxo
Recadación
Notificación colectiva de padróns

EDICTO Notificación colectiva dos padróns: Taxa por servizos de recollida de lixo correspondente ao terceiro cuadrimestre do 2015. Taxa por entrada de vehículos a través das beiravías e reservas da vía publica para aparcamento exclusivo do exercizo 2015, taxa de carga e descarga de mercadorías de calquera clase do exercizo 2015. Imposto sobre actividades económicas do exercizo 2015. Imposto de bens inmobles de natureza urbana, imposto de bens inmobles de cacterísticas especiais e imposto de bens inmobles de natureza rústica do ano 2015. Mediante acordos da Xunta de Goberno local de data 27 de xullo de 2015, aprobáronse os padróns da taxa por servizos de recollida de lixo, correspondente ao terceiro cuadrimestre do 2015. Taxa por entrada de vehículos a través das beiravías e reservas da vía pública para aparcamento exclusivo do exercizo 2015. Taxa de carga e descarga de mercadorías de calquera clase do exercizo 2015. Imposto sobre actividades económicas do exercizo 2015. Imposto de bens Inmobles de natureza urbana, Imposto de bens inmobles de cacterísticas especiais e imposto de bens inmobles de natureza rústica do ano 2015. Os cales expóñense ó público, para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar desde o día seguinte ó da publicación do presente edicto no “BOP” e no taboleiro de edictos do Concello. Durante este prazo, os devanditos padróns estará ó dispor dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste Concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.–Poderá interporse calquera outro recurso que ós interesados lles conveña. ANUNCIO En cumprimento do disposto no artigo 24 do Regulamento xeral de recadación, exponse ó público o seguinte anuncio de cobranza: Tributos que se poñen ó cobro: Taxa por servizos de recollida de lixo, correspondente ao terceiro cuadrimestre do 2015. Taxa por entrada de vehículos a través das beiravías e reservas da vía publica para aparcamento exclusivo do exercicio 2015. Taxa de carga e descarga de mercadorías de calquera clase do exercizo 2015. Imposto sobre actividades económicas do exercizo 2015. Imposto de bens Inmobles de natureza urbana, Imposto de bens Inmobles de cacterísticas especiais e imposto de bens inmobles de natureza rústica do ano 2015. Prazo de ingreso en período voluntario: Do 01 setembro a 20 de novembro de 2015, ambos inclusive. Agás os acollidos ao sistema de pago fracionado que serán pasados ao cobro os días 10 de xuño e 10 de setembro. Lugar de ingreso: Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20% do importe das cotas segundo corresponda, xuros de demora e, de se-lo caso, as custas que se produzan. Rianxo, 29 de xullo de 2015. O alcalde Asdo.: Adolfo Muiños Sánchez